《赠僧仁泽》
宋代·陈著

温温白玉璞，楚楚秋兰香。胡为乎此中，纸帐柏子房。

诗书岂不仁，宿念落渺茫。况有白渺亲，朝露争馀光。

时复一回首，云飞青天长。人生能几何，世事那能量。

不观身上衣，昔缁今已黄。我亦何心者，邂逅成感伤。

飒然清风来，欲言言已忘。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。